ହେପାଟୋରେନାଲ ସିଣ୍ଡ୍ରୋମ

ହେପାଟୋରେନାଲ ସିଣ୍ଡ୍ରୋମ (ଇଂରାଜୀ ଭାଷାରେ Hepatorenal syndrome/ HRS ) ରୋଗରେ ଯକୃତ ସମସ୍ୟା ଥିବା ଲୋକଙ୍କର ବୃକ୍‌କ କାର୍ଯ୍ୟ ମଧ୍ୟ ଖରାପ ଦିଗକୁ ଯାଏ । ଏହାର ଲକ୍ଷଣ ମଧ୍ୟରେ କମ ମୂତ୍ର ବାହାରିବ, ଥକ୍କା, ଅଇ, ଜଣ୍ଡିସ୍ (ହଳଦିଆ ଚର୍ମ) ଏବଂ ଦ୍ୱନ୍ଦ୍ୱ ହୋଇପାରେ ।  ରୋଗ ଜଟିଳ ହେଲେ ବୃକ୍‌କ ବିଫଳତା ହୋଇପାରେ ।

ପ୍ରଭାବିତ ବ୍ୟକ୍ତିମାନଙ୍କର ସାଧାରଣତ ସିରୋସିସ୍ ରୋଗ ଥାଏ, ଯଦିଓ ଏହା ମଦ୍ୟପାନ ହେପାଟାଇଟିସ୍ କିମ୍ବା ଯକୃତ ବିଫଳତା ମଧ୍ୟ ଥାଇପାରେ । ଅତିରିକ୍ତ ସଙ୍କଟ କାରକଗୁଡ଼ିକ ମଧ୍ୟରେ ନିମ୍ନ ରକ୍ତଚାପ ଏବଂ କମ୍ ସୋଡିୟମ୍ ହୋଇଥାଏ । ସଂକ୍ରମଣ, ଖାଦ୍ୟନଳୀ ରକ୍ତସ୍ରାବ, ଡାଇୟୁରେଟିକ୍ସର ଅତ୍ୟଧିକ ବ୍ୟବହାର, ଜଳୋଦର (ପେଟରେ ତରଳ ପଦାର୍ଥ) ବାହାର କରିବା, ଅସ୍ତ୍ରୋପଚାର କିମ୍ବା ଆଞ୍ଜିଓଟେନସିନ୍‌-ରୂପାନ୍ତରକାରୀ ଏଞ୍ଜାଇମ ଅବରୋଧକାରୀ ଭଳି ଔଷଧଦ୍ୱାରା ଆରମ୍ଭ ହୋଇପାରେ।   ଅନ୍ତର୍ନିହିତ କାର୍ଯ୍ୟ ପ୍ରଣାଳୀରେ ଯକୃତ ସମସ୍ୟା ଯୋଗୁ ବୃକ୍‌କ‌କୁ କମ ରକ୍ତ ସରବରାହ ହୁଏ । କିଡନୀ ଅନ୍ୟଥା ସ୍ୱାଭାବିକ ଥାଏ । ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପରେ ରୋଗ ନିର୍ଣ୍ଣୟ ବୃକ୍‌କ‌  କାର୍ଯ୍ୟର ଲାବୋରେଟୋରୀ ପରୀକ୍ଷା ଉପରେ ଆଧାରିତ ହୁଏ । ଟାଇପ୍ ୧ରେ ବୃକ୍‌କ‌ କାର୍ଯ୍ୟରେ ଦ୍ରୁତ ହ୍ରାସ  ହୋଇଥିବାବେଳେ ଟାଇପ୍ ୨ରେ ଜଳୋଦର ଥାଏ ଯାହା ଯୋଗୁ ମୂତ୍ରକାରୀ ଔଷଧ ଦେଲେ ମଧ୍ୟ ଉନ୍ନତି ହୁଏ ନାହିଁ ।

ବୃକ୍‌କ ଉପରେ ନକାରାତ୍ମକ ପ୍ରଭାବ ପକାଉଥିବା  ଔଷଧଠାରୁ ଦୂରେଇ ରହିଲେ ପ୍ରତିଷେଧ ହୋଇପାରେ ଏବଂ ପାରାସେଣ୍ଟେସିସ୍ ପରେ ଆଲବୁମିନ ଦିଆଯାଏ କିମ୍ବା ଯଦି ସ୍ୱତଃସ୍ଫୁର୍ତ୍ତ ଜୀବାଣୁ ପେରିଟୋନାଇଟିସ୍ ହୁଏ । ପରିଚାଳନାରେ ରକ୍ତଚାପ ବୃଦ୍ଧି କରିବା ପାଇଁ ଶିରାଭ୍ୟନ୍ତର ତରଳ ପଦାର୍ଥ ଦେଇ, ଟେରଲିପ୍ରେସିନ କିମ୍ବା ନରଏପିନେଫ୍ରିନ ଏବଂ ଆଲବମିନ ଦେଇ ହାସଲ ହୋଇପାରେ । ଏକ ଟ୍ରାନ୍ସଜୁଗୁଲାର ଇଣ୍ଟ୍ରାହେପାଟିକ୍ ପୋର୍ଟୋସିଷ୍ଟମିକ୍ ସଣ୍ଟ (TIPS) ବ୍ୟବ‌ହାର କରିବା କିମ୍ବା ଡାଏଲିସିସ୍ କରାଯାଇପାରେ ।  ଟାଇପ୍ ୧ ରୋଗରେ ଫଳାଫଳ ଖରାପ ଥାଏ ଓ ଦୁଇ ସପ୍ତାହ ମଧ୍ୟରେ ମୃତ୍ୟୁ ଘଟିଥାଏ ଏବଂ ଟାଇପ୍ ୨ରୋଗରେ ଲୋକମାନେ ବିନା ଚିକିତ୍ସାରେ ୬ରୁ ୧୨ ମାସ ବଞ୍ଚିପାରନ୍ତି । ଯକୃତ ପ୍ରତିରୋପଣ ନକଲେ ଏହା ସାଧାରଣତଃ ସାଂଘାତିକ ହୁଏ ।

ହେପାଟୋରେନାଲ ସିଣ୍ଡ୍ରୋମ ବର୍ଷକୁ ପ୍ରାୟ ୪% ଲୋକଙ୍କୁ ଯକୃତ ଜନିତ ସମସ୍ୟାରେ ପ୍ରଭାବିତ କରିଥାଏ । ସିରୋସିସ୍ ଏବଂ ଆସାଇଟିସ ରୋଗୀଙ୍କ ମଧ୍ୟରେ ଏହା ଏକ ବର୍ଷରେ ପ୍ରାୟ ୨୦% ଏବଂ ପାଞ୍ଚ ବର୍ଷ ମଧ୍ୟରେ ୪୦% ହୁଏ |   ଏହି ରୋଗ ପ୍ରଥମେ ୧୮ ଦଶକର ଶେଷରେ ଫ୍ରିରିକ୍ସ ଏବଂ ଫ୍ଲିଣ୍ଟଦ୍ୱାରା ଚିହ୍ନଟ ହୋଇଥିଲା । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki